Malta Police Force .td_uid_2_619d41b0d8a62_rand.td-a-rec-img{text-align:left}.td_uid_2_619d41b0d8a62_rand.td-a-rec-img img{margin:0 auto 0 0} Mara ta' 61 sena weġġgħat gravi wara li kienet involuta f'inċident tat-traffiku, it-Tnejn għall-ħabta tal-5:30pm fi Triq Birżebbuġa, Birżebbuġa. Il-Pulizija marret immedjatament fuq il-post fejn irriżulta li seħħ inċident bejn żewġ karozzi, t-tnejn, waħda misjuqa minn mara ta' 61 sena residenti l-Ħamrun u oħra misjuqa minn raġel ta' 61 sena, residenti Birżebbuġa. Fil-karozza, mal-mara, kien hemm ukoll tifel ta' 3 snin. Iż-żewġ sewwieqa ngħataw l-għajnuna minn tim mediku u membri mid-Dipartiment tal-Protezzjoni Ċivili u ttieħdu l-Isptar b'ambulanza. Aktar tard il-mara ġiet iċċertifikata li weġġgħet gravi filwaqt li r-raġel kien iċċertifikat bi ġrieħi ħfief. It-tifel ta' 3 snin ittieħed l-isptar sabiex jiġi żgurat li ma sofra l-ebda ġrieħi. L-investigazzjonijiet tal-Pulizija għadhom għaddejjin. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_619d41b0d8ebb_rand.td-a-rec-img{text-align:left}.td_uid_3_619d41b0d8ebb_rand.td-a-rec-img img{margin:0 auto 0 0}